|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Broj: 01.8-13-527-1/25

Brčko, 15. 10. 2025. godine

Na temelju članaka 40 i 54 Poslovnika o radu Skupštine Brčko distrikta BiH (Službeni glasnik Brčko distrikta BiH, brojevi: 54/18 – pročišćeni tekst, 17/20 i 24/20), a sukladno članku 33 Zakona o izvršenju Proračuna Brčko distrikta Bosne i Hercegovine za 2025. godinu (Službeni glasnik Brčko distrikta BiH, broj 5/25), Povjerenstvo za upravu i financije Skupštine Brčko distrikta BiH na­­­ ­­­­­­­­19. sjednici održanoj 15. 10. 2025. godine, donosi:

ODLUKU

o izmjenama i dopunama Odluke o načinu raspodjele sredstava tekućih donacija

Skupštine Brčko distrikta BiH

**Članak 1**

U Odluci o načinu raspodjele sredstava tekućih donacija Skupštine Brčko distrikta BiH (Službeni glasnik Brčko distrikta BiH, broj 18/25) u članku 6 stavak 2 mijenja se i glasi:

„(2) Podnositelj zahtjeva obvezno uz zahtjev za dodjelu donacije (na propisanom formularu br. 2) prilaže:

1. aktualni izvadak iz sudskog registra koji nije stariji od 30 dana
2. plan i program rada za 2025. godinu
3. karton deponiranih potpisa kod banke kod koje podnositelj zahtjeva ima otvoren račun.
4. Potpisanu i od nadležnog tijela ovjerenu izjavu na propisanom formularu broj 3 (Aneks III. ove Odluke).“

**Članak 2**

U članku 9 stavku 3 mijenja se tekst: „(Formular br. 3)“ u „(Formular br. 4)“.

**Članak 3**

U članku 10 stavak 1 mijenja se i glasi:

„(1) Neprihvatljivi troškovi su izdatci za električnu energiju, telefonske usluge, usluge opskrbe vodom, kanalizacijske usluge, usluge odvoza otpada, računovodstvene usluge, bankarske provizije, kapitalni izdatci i troškovi zakupa poslovnog prostora.“

**Članak 4**

Članak 13 mijenja se i glasi:

„Članak 13

Formulari iz članka 5 stavka 3, članka 6 stavka 2 i članka 9 stavka 3 ove Odluke sastavni su dio ove Odluke i čine ga:

1. ANEKS I. – Formular broj 1 – Zahtjev za dodjelu donacije fizičkim osobama
2. ANEKS II. – Formular broj 2 – Zahtjev za dodjelu donacije udrugama i fundacijama
3. ANEKS III. – Formular broj 3 – Izjava podnositelja zahtjeva
4. ANEKS IV. – Formular broj 4 - Tekstualni dio izvješća o utrošku sredstava.“

**Članak 5**

U Aneksu III. Odluke utvrđuje se novi Formular broj 3 koji je dan u prilogu i sastavni je dio ove Odluke.

**Članak 6**

Ova Odluka stupa na snagu danom donošenja i objavit će se u Službenom glasniku Brčko distrikta BiH.

**P R E D S J E D A T E LJ**

**POVJERENSTVA ZA UPRAVU I FINANCIJE**

**Željko Antić**

**Aneks III. – Formular 3**

**Izjava**

Ja, nižepotpisani \_\_\_\_\_\_\_\_\_\_\_\_\_\_\_\_\_\_*(ime i prezime)*, s osobnom iskaznicom broj: \_\_\_\_\_\_\_\_\_\_\_\_ izdanom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruge / fundacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navesti položaj, naziv udruge / fundacije)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ *(grad / općina)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ulica i broj)*, kao podnositelj zahtjeva za dodjelu donacije koju dodjeljuje predsjednik Skupštine Brčko distrikta BiH u postupku raspodjele sredstava predviđenih za donacije u Proračunu Brčko distrikta BiH za 2025. godinu, pod punom materijalnom i kaznenom odgovornošću:

**I Z J A V LJ U J E M**

Udruga / Fundacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju predstavljam nije dobila donaciju iz tekućeg proračuna Brčko distrikta BiH, niti podnijela zahtjev za njezinu dodjelu ni od jednog proračunskog korisnika za istu namjenu za koju podnosi zahtjev predsjedniku Skupštine.\*

Udruga / Fundacija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koju predstavljam, u propisanom roku dostavit će izvješće o utrošku sredstava donacije i sredstva donacija koja dobije na temelju ovog zahtjeva utrošit će u roku i sukladno namjenama navedenim u ovom zahtjevu, a u suprotnom, izvršit će povrat sredstava donacije na jedinstveni račun Trezora Brčko distrikta BiH sukladno naputku koji dostavi Skupština Brčko distrikta BiH.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i nadnevak davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog tijela:

\_\_\_\_\_\_\_\_\_\_\_\_\_\_\_\_\_\_\_\_

M. P.

\*Prvi dio izjave označen \* ne odnosi se na udrugu ili fundaciju koja podnosi zahtjev za dodjelu donacije iz članka 6 stavka 1 točke b) Odluke o načinu raspodjele sredstava tekućih donacije Skupštine Brčko distrikta BiH i nema obvezu popunjavati naziv udruge / fundacije na predviđenom mjestu u izjavi.